Document ID: /roh_data/filtered/fineweb-2-filterrobots_roh.jsonl.gz/20157

Dapi entgins onns han la psicoterapeuta Lucrezia Berther e l’omeopata Sarah Gliott-Bucher mintgina sia pratica ella medema chasa. Cura che Lucrezia Berther ha tschertgà cun ina annunzia novs locaturs per duas stanzas vidas da sia pratica, sa èn la pedagoga da Feldenkrais Erna Furger e la guaritura mediala Sonja Varana Vinzens annunziadas. Uschia è naschida la constellaziun cun 4 differentas terapeutas sut 1 tetg.
Barat professiunal
In grond avantatg da questa constellaziun è tenor Lucrezia Berther il barat professiunal cun las autras terapeutas. Infurmaziuns sur da clients na stgomian ellas dentant betg. Lur purschida possia esser cumplessiva, dentant mo sin giavisch dal client. Sche quai fiss il cas, preschentian ellas sa chapescha la lavur da las autras terapeutas, ellas na vendian dentant betg activ la purschida da quellas.
Ensemen e tuttina per sasez
Era sche las 4 terapeutas han lur praticas sut il medem tetg, lavurar lavura mintgina per saseza. Mintgina ha sia atgna stanza, gie schizunt in agen stgalin sper la porta d'entrada. Ina situaziun che ha tenor Lucrezia Berther era avantatgs per lur clients. Ina persuna che observia tgi che vegnia tar ellas na possia uschia betg dir, tar tgi exact che questa persuna giaja. Quai garanteschia ina tscherta anonimitad. Lur purschida possia esser cumplessiva, dentant mo sin giavisch dal client.
Di da las portas avertas
Venderdis ils 22 da schaner han las 4 terapeutas organisà in di da las portas avertas. Davent da las 15:00 enfin las 22:00 a la Via Santeri 12 a Glion.